AFRIKAANSE OPSOMMING: Hierdie ondersoek fokus op die inligtingsgedrag van die navorsers in die Parlementêre Navorsingseenheid. Dit ondersoek hul gebruik van die Parlementêre biblioteek en sy bronne, die alternatiewe inligtingskanale tot hul beskikking en watter voorstelle hulle het vir die verbetering van dienste. 'n Vraelys is ontwerp en per e-pos aan navorsers gestuur. Swak terugvoering het die proses om finale gevolgtrekkings te maak, beperk. In ooreenstemming met ander studies, is wel gevind dat die Internet en elektroniese bronne 'n groot rol speel in die proses om inligting te bekom. Daar is ook gevind dat navorsers hierdie tipe bronne verkies bo traditionele biblioteekbesoeke. Opleiding om die elektroniese bronne en die katalogus te gebruik is noodsaaklik. Alternatiewe bronne van inligting soos persoonlike kontakte met ander kundiges word tot 'n sekere mate gebruik om inligting te kry wat beide op datum en ongepubliseer is. Voorstelle vir verbetering fokus op die elektroniese katalogus, opleiding in die gebruik van elektroniese bronne, die kwaliteit en inhoud van die versameling en konsultasie met die navorsers.